АВТОМОБИЛЕН ФЕСТИВАЛ "МОРСКИ БРИЗ"
2025-03-29 11:00 - 17:00 (Europe/Helsinki) | Дворец на културата и спорта – Варна, Дворец на културата и спорта - Варна, Варна, Bulgaria
? АВТОМОБИЛЕН ФЕСТИВАЛ „МОРСКИ БРИЗ“ – 29 МАРТ! ?
Готови ли сте за адреналин, рев на двигатели и впечатляващи автомобили? На 29 март от 11:00 ч. пред Зала Конгресна ще се състои автомобилният фестивал „Морски бриз“! Очакват ви уникални машини, демонстрации и много изненади за феновете на високите скорости!
Не пропускайте! ??

PLACIDO DOMINGO JR - VOLVER - ANIMA TANGO
2025-03-31 19:30 | Дворец на културата и спорта – Варна, Дворец на културата и спорта - Варна, Варна, Bulgaria
Placido Domingo Jr. представя „Volver – Anima Tango“ за първи път в България.
Placido Domingo Jr., изключителен певец, композитор и продуцент, и син на легендарния тенор, дебютира пред българската публика със своето завладяващо концертно шоу „Volver – Anima Tango“. Това незабравимо изживяване, което ще посети всички големи градове в страната, обединява музика, театър и танц, вдъхновени от магията и страстта на аржентинското танго.
Шоуто ще бъде изпълнено с участието на Buenos Aires Café Sextet, ръководен от виртуозния акордеонист и бандонеонист Кристиано Луи, който се грижи за оригиналния музикален аранжимент. Към тях се присъединява Анализа Бианкофиоре, актриса и певица, която внася драматичност и художествена дълбочина чрез своята режисура. Акцент на спектакъла са танцовите изпълнения на изключителните аржентински танго артисти Eduardo Moyano и Federica Gumina, които създават атмосферата на автентичната „milonga dei ricordi“.
„Volver – Anima Tango“ е много повече от концерт – това е завладяваща история за завръщане, разказана чрез мощната емоция на музиката, танца и поезията. Гласът на Placido Domingo Jr. повежда публиката на незабравимо пътешествие, където звуците на тангото се преплитат с класически и модерни произведения, обединявайки творби на Gardel, Piazzolla, Bacalov, Modugno, Tenco и други.
Не пропускайте това уникално музикално и човешко преживяване, което ще разкрие пред вас дълбочината на тангото – страст, която преобразява всичко, до което се докосне.
Участват:
Placido Domingo Jr. – вокал
Annalisa Biancofiore – вокал
Buenos Aires Café Sextet:
Christiano Lui – акордеон и бандонеон
Oscar di Raimo – цигулка
Stefano Ciotola – китари
Remigio Coco – пиано
Piero Ranucci – контрабас
Angelo Terella – барабани
Eduardo Moyano и Federica Gumina – хореография и танц
Елате и се потопете в магията на „Volver – Anima Tango“ – едно шоу, което ще докосне сърцето ви!

Tarja Turunen и Marko Hietala
2025-04-02 20:00 | Дворец на културата и спорта – Варна, Дворец на културата и спорта - Варна, Варна, Bulgaria
Tarja Turunen и Marko Hietala с първи общ концерт във Варна

Любимката на българската публика Таря Турунен и бившият й колега от Nightwish Марко Хиетала пристигат за първи път във Варна за съвместен концерта на 2 април в Дворец на културата и спорта.
След серия от успешни и разпродадени концерти в Южна Америка, в които Марко се включи като специален гост на Таря, дуото реши официално да обедини сили на сцената и да завладее европейската публика. Актуалното им ‘Living the Dream Together Tour’ ще стартира през септември т.г. и ще продължи с пълна сила и през 2025-а. Българската публика също ще се наслади на изпълненията им, а още по-голямата новина за варненци е, че това ще бъде и първият концерт на Таря и Марко в морската ни столица.
„Миналата година ме поканиха да свиря на фестивал в Швейцария, където в програмата бе и бандата на Марко“, разказва Таря за идеята да се съберат и продължава: „Тогава ми хрумна да го помоля да изпълни с мен емблематичната „Фантомът от операта“ в моето шоу. Той ми отговори с „да“ и така, след 18 години бяхме на път да изпеем песента заедно. И беше супер вълнуващо и наистина много красиво. Хората се разчувстваха много от това“.
Билети за концерта на Таря Турунен и Марко Хиетала на 2 април 2025 г. в Дворец на културата и спорта – Варна тръгват в продажба от днес в системата на Тикетпортал и Евентим. Цената им е от 50 до 100 лв. спрямо мястото в залата.
Наскоро Таря издаде алума ‘Best of Tarja – Living the Dream’, включващ най-големите хитове от соловата й кариера. За концертите от турнето тя е подготвила селекция от най-любимите парчета на феновете, както и нейни лични избори. Таря и Марко направиха и страхотна колаборация след като се събраха. Парчето им ‘Left on Mars’ вече се радва на огромен интерес от страна на феновете.
А на въпроса, който всички вече си задават, отговорът е „Да, ще пеят и песни от времето им в Nightwish!“.

ACT22: 2 Years SAKÉ
2025-04-04 22:30 | Дворец на културата и спорта – Варна, Дворец на културата и спорта - Варна, Варна, Bulgaria
На 4-ти Април ще бъде написана нова страница от историята на електронната сцена на Варна в емблематичната за всички варненци СПОРТНА ЗАЛА (Зала Конгресна). Мястото, на което заедно ще отпразнуваме годишнината на SAKÉ с най-грандиозната продукция, която Варна е изживявала.

2 YEARS SAKÉ е събитието, с което заедно ще издигнем родния ни град на пиедестала на електронната сцена в България. Събитие, на което ще изживеете най-мащабното аудио и визуално шоу, което Варна някога е виждала, водено от уникалното звучене на Fuji концепцията ни.

За осъществяването на този изключителен проект ще се присъедини и източноевропейският лидер в създаването на immersive преживявания @studio_phormatik , който ще вдъхне нов живот на Зала Конгресна с уникален stage design.

Пригответе се за нещо невиждано досега.

Забраненото ШОУ на Рачков
2025-04-05 19:30 | Дворец на културата и спорта – Варна, Дворец на културата и спорта - Варна, Варна, Bulgaria
Това е шоуто, в което само смехът и забавлението са разрешени.
Това е шоуто, което разкрива най-пазените тайни на телевизията и няма никакви спирачки.
Това е „Забраненото ШОУ на Рачков“!
Димитър Рачков отново тръгва на турне, за да ви разкрие какво се случва „зад камерата“.
Очакват ви неподражаемото му чувство за хумор, скечове и безброй изненади – всичко това на живо.
Вземете децата, приятелите и роднините и се подгответе за вечер, изпълнена със смях и добро настроение.

КАМЕН ДОНЕВ - ЛЕКЦИЯ №1 - ЗА НАРОДНОТО ТВОРЧЕСТВО
2025-04-12 19:00 | Дворец на културата и спорта – Варна, Дворец на културата и спорта - Варна, Варна, Bulgaria
КАМЕН ДОНЕВ – ЛЕКЦИЯ №1 – ЗА НАРОДНОТО ТВОРЧЕСТВО
Автор: Камен Донев
Режисьор: Камен Донев
Сценография: Ралица Русева
Костюми: Паша Нешкова
Музика: Камен Донев
Хореография: Ивайло Иванов
Участват: Камен Донев
Народното творчество е творчество, което се създава от народа. Толкоз. То се ражда основно по селата, т.е. извън града. Но и това, което се ражда в града, пак може да се каже, че е народно творчество, защото хората в града обикновено са от селата. Това се вижда най-добре през почивните дни, когато те отиват в селата, а хората от селата в събота и неделя посещават града, за да продават това, което отглеждат в самите села, и да си закупят от града онова, което съответно в селата липсва. Така нареченият народен творец заучава, помни, изпълнява, но също така той трябва да интерпретира, фантазира и дообогатява основно с любов и от все сърце да предава на своите наследници дообогатеното. Важното обаче е, че в народното творчество никой не иска да развали направеното,а обратното – да го направи по-хубаво. Просто като боб. Темата, с която ще се занимаем, е: преоткриването на народното творчество и широкото му прилагане в ежедневието за подобряване здравето, работоспособността, общуването и почивката на хората. Народните песни и танци могат да помогнат за справянето с житейските несгоди, стреса, самотата, скуката, проблеми с двигателно-опорния апарат, умората, негативните емоции, общуването. Както и да се приложи в целия диапазон на работната седмица, двата почивни дни и отделеното време в личен план.

The Night of Musicals
2025-04-28 19:30 | Дворец на културата и спорта – Варна, Дворец на културата и спорта - Варна, Варна, Bulgaria
Добре дошли на една от най-успешните музикални гали на всички времена! С милиони продадени билети, това шоу се превърна в най-успешното музикално заглавие в Европа и постави нови стандарти в развлекателната индустрия. Не пропускайте това вълнуващо преживяване със спиращи дъха танцови изпълнения и световноизвестни мелодии! Слушайте най-добрите звезди от международните музикални сцени и се възхищавайте на невероятни костюми.
Най-добрият музикален коктейл: световноизвестни мюзикъли, актуални хитове и добре познати класики!
Продукции като „Танцът на вампирите“, „Mamma Mia“ или „We Will Rock You“ на успешния мюзикъл на Queen са представени в това уникално, завладяващо шоу. Разбира се, в репертоара са включени и класики на всички времена, като „Фантомът на операта“, „Котки“, „Шоуто на ужасите на Роки Хорър“, „Елизабет“, „Грийс!“, „Уестсайдска история“ и много други. Станете свидетели как „Фантомът от операта“ признава любовта си на Кристин, слушайте „Котките“, докато „мяукат“ своите „Спомени“, доказвайки, че култовият им статус е напълно заслужен. Хитовете от сериала на Netflix „La Casa De Papel“ също ще развълнуват публиката за първи път! Нека един първокласен музикален коктейл ви развълнува в „Нощта на мюзикълите“!
Разнообразни и уникални!
Артистите от „Елизабет“, „Котки“, „Танцът на вампирите“ и други мюзикъли са от САЩ, Австралия, Холандия и немскоговорящите страни. Те ще бъдат подкрепени от международно признати гост певци от оперни театри от цял ​​свят, чиито изпълнения на топ хитове като „Time To Say Goodbye“ на Андреа Бочели ще направят тази вечер незабравима!

SQUIRT: the Las Vegas Show
2025-05-02 19:00 | Дворец на културата и спорта – Варна, Дворец на културата и спорта - Варна, Варна, Bulgaria
Шоуто SQUIRT от световна величина: незабравима еротична феерия от звездите на Лас Вегас!
Осмелявате ли се да се докоснете до мистерията, която разтърси Лас Вегас?
На сцената излиза SQUIRT – легендарното откровено шоу, което разчупва границите на ежедневието. Тук реалността се слива с фантазията, а изкуството и чувствеността танцуват в един ритъм.
Това е представление, в което всяко движение се превръща в страст, а всеки поглед – в предизвикателство. Тук няма място за забрани – само за елегантна провокация, магнетизъм и красотата на човешката природа.
Сцената се превръща в пространство, където:
Телата говорят по-силно от думите, демонстрирайки изкуството в най-смелата му форма.
Музиката прониква до дълбините на душата, като подсилва всяка емоция.
Всяко движение разкрива история, изпълнена със страст и интриги.
Интерактивните елементи позволяват на всеки зрител да се почувства като част от представлението.
Акробатиката се превръща в изкуството на съблазняването.
Това е спектакъл за тези, които са готови да открият непознатото, да почувстват свободата и да се насладят на естетиката, която събужда най-съкровените мечти.

Световна купа по спортна гимнастика
2025-05-08 13:30 - 2025-05-11 19:00 | Дворец на културата и спорта – Варна, Дворец на културата и спорта - Варна, Варна, Bulgaria
Световна купа по спортна гимнастика за мъже и жени.
Надпреварата ще се проведе за девета поредна година в Двореца на културата и спорта във Варна. Организатори на турнира от 08 до 11 май са Българската федерация по спортна гимнастика и Община Варна, под контрола на Меджународната федерация по гимнастика.
От българска страна за надпреварата се подготвят националните ни състезатели при мъжете и жените.

ПРЕДВАРИТЕЛНА ПРОГРАМА:

8 май (четвъртък)

14:00 – 17:15 – MAG – Qualifications: FX, PH, SR and WAG – Qualifications: VT, UB

9 май (петък)

14:00 – 17:15 – MAG – Qualifications: VT, PB, HB and WAG – Qualifications: BB, FX

10 май (събота)

14:15 – 14:40 – Opening Ceremony

15:00 – 15:38 – MAG – Final: FX

15:38 – 15:43 – Award Ceremony MAG – FX

15:43 – 16:21 – MAG – Final: VT

16:21 – 16:26 – Award Ceremony MAG – VT

16:26 – 17:04 – MAG – Final: PH

17:04 – 17:09 – Award Ceremony MAG – PH

17:09 – 17:47 – WAG – Final: UB

17:47 – 17:52 – Award Ceremony WAG – UB

17:52 – 18:30 – WAG – Final: SR

18:30 – 18:35 – Award Ceremony WAG – SR

11 май (неделя)

15:00 – 15:38 – MAG – Final: VT

15:38 – 15:43 – Award Ceremony MAG – VT

15:43 – 16:21 – MAG – Final: BB

16:21 – 16:26 – Award Ceremony MAG – BB

16:26 – 17:04 – MAG – Final: PB

17:04 – 17:09 – Award Ceremony MAG – PB

17:09 – 17:47 – WAG – Final: FX

17:47 – 17:52 – Award Ceremony WAG – FX

17:52 – 18:30 – WAG – Final: HB

18:30 – 19:35 – Award Ceremony WAG – HB

ЧЕРНО МОРЕ - ТИЧА VS БАЛКАН
2025-05-13 19:30 | Дворец на културата и спорта – Варна, Дворец на културата и спорта - Варна, Варна, Bulgaria
? Плейофен полуфинал в НБЛ: Черно море Тича vs Балкан Ботевград!? Очаква ни епичен баскетболен сблъсък във Варна!? 13 май 2025 | ? 19:30 ч.? Дворец на културата и спорта – Варна, зала Конгресна
БК Черно море Тича посреща БК Балкан Ботевград в решителен мач от полуфиналите на Националната баскетболна лига. Победителят ще се доближи до мечтаната шампионска титла!
?️ Билети: kupibileti.bg и партньорската мрежа в цялата страна.? Подкрепи отбора си на живо – залата те очаква!

Би-2
2025-05-17 20:00 | Дворец на културата и спорта – Варна, Дворец на културата и спорта - Варна, Варна, Bulgaria
Концерт на Би-2 във Варна със симфоничен оркестър
На 17 май 2025 г. в легендарния Дворец на културата и спорта ще се състои специален концерт на група Би-2 със симфоничен оркестър. Това е уникална програма, която обещава да бъде едно от най-ярките събития на годината.
Гостите ще се насладят на невероятно съчетание от мощно рок звучене и величествени симфонични аранжименти. Любимите хитове на Би-2 ще получат нов мащаб благодарение на оркестъра, а сцената ще се превърне в истински шедьовър с готически дизайн: черен кадифе, свещи, кръгъл огледален екран и изискани костюми на артистите. Атмосферата на концерта ще потопи зрителите в магията на музиката, създавайки незабравими емоции.
На концерта ще бъдат изпълнени най-добрите песни от всички албуми на групата, включително композиции от албума “Hallelujah”, издаден през есента на 2022 г. Проектът на Би-2 с оркестър съществува вече около 20 години, като през това време са издадени 4 студийни албума в сътрудничество с водещи международни оркестри. Всички записи са създадени в легендарни музикални студия по света с участието на титулувани звукорежисьори.
Билети за концерта на Би-2 във Варна
Не пропускайте шанса да станете част от това грандиозно събитие! Билетите за концерта на Би-2 с оркестър в Двореца на културата и спорта вече са в продажба.
? Дата: 17 май 2025 г. ? Място на провеждане: Дворец на културата и спорта, Варна ? Билети: Налични на официалния уебсайт на Би-2
Този концерт ще ви предостави възможност да чуете любимите си композиции в ново, величествено звучене. Уникалната атмосфера, мащабният проект и несравнима музика ще направят този вечер незабравим.
Резервирайте билети за концерта на Би-2 във Варна със симфоничен оркестър още сега, за да станете част от тази музикална приказка!

БК ЧЕРНО МОРЕ ТИЧА - БК РИЛСКИ СПОРТИСТ САМОКОВ
2025-05-29 19:00 | Дворец на културата и спорта – Варна, Дворец на културата и спорта - Варна, Варна, Bulgaria
На 29 май (четвъртък) БК Черно море Тича се завръща в зала ДКС „Конгресна“ за третия финален мач от плейофната серия срещу БК Рилски спортист!
? Къде: Зала ДКС „Конгресна“, гр. Варна? Начало: 19:15 ч.? Билети: Вземи своя билет сега
? Подкрепи отбора на живо – нека заедно превърнем залата в крепост!

Една нощ в операта
2025-06-04 21:00 | Летен Театър – Варна, Морска градина, Варна, Bulgaria
На 04 юни 2025 от 21.00 часа на Летен театър Варна
Държавна опeра – Русе представя:
„ЕДНА НОЩ В ОПЕРАТА С РОК ГРУПА „КИКИМОРА“
Концерт-спектакъл
Диригент – ДИМИТЪР КОСЕВ
НИКОЛО КОЦЕВ – китара и вокали
НИКОЛА ЗДРАВКОВ – вокал
АЛЕКСАНДЪР АНТОВ – клавишни
НИКОЛАЙ ЦВЕТКОВ – бас китара
НИКОЛАЙ ТОДОРОВ – ударни и вокали

Русе е прославен с талантливите си класически музиканти, но и със своите завидни традиции и висок вкус във вече класическия рок-репертоар. Творческото сътрудничество между известната рок-група „Кикимора“ и Русенската опера вече има своята дълга история. Нейното необичайно начало е поставено още през 2016 година, когато в съвместен изпълнителски екип – солисти, хор и оркестър, се провежда българската премиера на рок-операта „Нострадамус“. Неин композитор е цигуларят, китарист, певец и композитор Николо Коцев – фронтменът на „Кикимора“.
Своите три последни творчески сезона Русенската опера традиционно закрива в началото на август със съвместни концерти и това е част от общата история на групата и русенския оперен театър.

Като естествено продължение на дългогодишното приятелство, през тази година Русенската опера и „Кикимора“ предвиждат поредица от четири съвместни концерта с програмата „Една нощ в операта“. Началото на този невероятен цикъл, чиято програма съчетава музикалната класика и класическия рок се поставя на 4 юни на сцената на Летен театър-Варна. С това грандиозно събитие се открива концертният сезон на тази престижна българска лятна сцена. Следват традиционният концерт в Русе в програмата на летния фестивал „Сцена под звездите“ на 4 август и двата последователни концерта на 23 септември в новата концертна зала в Търговище и на 24 септември на сцената на Летен театър-Горна Оряховица.

„Една нощ в операта“ започва с мощна емоционална вълна – известната първа част „O, Fortuna“ на ораторията „Carmina Burana“. Следва внушителен класически-рок коктейл с хитове от репертоара на „Кикимора“, „Дийп пърпъл“, „Рейнбоу“ и „Куин“, оцветен и овкусен с оперни арии и ансамбли от оперите „Дон Жуан“, „Риголето“, „Травиата“, „Кармен“, „Турандот“ и „Нострадамус“.

В „Една нощ в операта“ заедно пеят солистите на Русенската опера и вокалистите на „Кикимора“, поддържани от Хора и Оркестъра на Държавна опера-Русе.

Голям тур с Капитана, Кючуков и Донски във Варна
2025-06-05 20:30 | Летен Театър – Варна, Морска градина, Варна, Bulgaria
Това лято, Златните Момчета ще извадят най-добрите си шеги на открито с техния Голям Тур. След като миналата година 10 от най-големите летни сцени в България гърмяха от смях, Димитър Иванов – Капитана, Георги Кючуков и Димитър Донски се събират отново, за да премерят талантите си в още повече градове, с още повече хора и толкова смях, колкото само най-смелите могат да поемат в едно шоу.
Не можеш просто да гледаш, трябва да го усетиш. Вземи своя билет сега и стани част от Големия тур!
ВРАТИ 19:45 НАЧАЛО 20:30
Събитието не се препоръчва за лица под 16 г.

БРАТЯ МАНГАСАРИЯН - ЗА ВРЕДАТА ОТ ОБРАЗОВАНИЕТО, КУЛТУРАТА И ИЗКУСТВОТО
2025-06-10 20:30 | Летен Театър – Варна, Морска градина, Варна, Bulgaria
Триото „Братя Мангасариян“ се завърна с нов, ироничен клип и сега представя спектакъла „За вредата от образованието, културата и изкуството“. Морската премиера на комедийния мултимедиен шоу спектакъл ще бъде на 10 юни от 20.30 часа в Летен театър – Варна .
Това е един спектакъл, пълен с ирония и интелектуални провокации към съвременните обществени ценности, който обещава да разтърси публиката от смях, размисли и парадокс.
Напоследък част от триото или най-вече актьорът Силвестър Силвестров участва и в друг проект – Мангала проджект, като публикува провокативни видеа в социалните мрежи. Те бяха привидяни като проруски или пронационалистически от част от публиката, макар да оставят по-скоро усещането, че са просто майтап с нагласите на българите. На въпрос на OFFNews към друг участник в триото – Александър Сано дали и другите двама „Братя Мангасарян“ споделят такива, понякога проруски възгледи, той отговори, че в триото никога не е ставало дума за нищо политическо, а той не може да отговаря за възгледите или позициите на другите двама. Както и че самият той достатъчно ясно и силно винаги е изразявал своята лична политическа позиция.
„Зюмбюл (Силвестър Силвестров), Кулю (Владислав Петров) и Среброто (Александър Сано) ще съчетаят театър, видео, музика и стендъп комедия, за да предложат преживяване, което не просто забавлява, но и разклаща фундаментите на привидно стабилната ни реалност. Образованието, културата и изкуството – уж трите стълба на прогреса, тук се разглеждат като възможна причина за бавния колапс на здравия разум. Или не съвсем? Спектакълът засяга конфликтите, лъжите и противоречивите ценности, с които човечеството живее ежедневно – без да подозира, че може би истината е просто погрешно разбрана“, разказват от артистичния екип.
По думите им шоуто е подходящо за всички, които поне веднъж са се чудили дали образованието не е надценено, или пък подценено.
Представлението е част от програмата на продуцентската къща Break a leg. Консултант е Теди Москов, костюми – Pierlucci, специални ефекти – Антони Рикев (WahTony), мултимедия – Владислав Петров.

КОНЦЕРТ МАЯ НЕШКОВА И ПЕСНИТЕ НА КИРИЛ ИКОНОМОВ
2025-06-12 20:00 | Летен Театър – Варна, Морска градина, Варна, Bulgaria
МАЯ НЕШКОВА И ПЕСНИТЕ НА КИРИЛ ИКОНОМОВ
12 ЮНИ, 20:00
ЛЕТЕН ТЕАТЪР ВАРНА
Неповторима вечер с една от най-обичаните български естрадни певици – Мая Нешкова! Под звездите на Летния театър във Варна ще прозвучат златните хитове, създадени в тандем с композитора Кирил Икономов – музика, оставила траен отпечатък в сърцата на поколения българи. Очаква ви концерт, изпълнен с емоция, носталгия и много обичана музика.
Билети на сайта kupibileti.bg и в партньорската ни мрежа.
ОРГАНИЗАТОР: ВОЛТМЮЗИК ЕООД

Оперна гала
2025-06-14 21:00 | Летен Театър – Варна, Морска градина, Варна, Bulgaria
„Оперна Гала“ и Официално откриване на XVI Опера в Летния Театър 2025
Диригент Кръстин Настев
Режисьор Сребрина Соколова

Солисти:
Александрина Михайлова – сопран
Илина Михайлова – сопран
Линка Стоянова – сопран
Мария Радоева – мецосопран
Валери Георгиев – тенор
Рейналдо Дроз – тенор
Самуел Робъртсън – тенор
Пламен Димитров – баритон
Деян Вачков – бас

Оркестър на Държавна опера Варна

Програмата включва най-популярните арии, дуети и ансамбли от майсторите на италианското белканто Росини, Белини и Доницети в първата част и най-красивото от Верди във втората част.
Букетът от любими на публиката мелодии включва откъси от „Севилският бръснар“, „Дон Карлос“, „Сицилиански вечерни“, „Аида“, „Дъщерята на полка“, „Лучия ди Ламермур“ и др.

ПРЕМИЕРА АЛАДИН
2025-06-18 21:00 | Летен Театър – Варна, Морска градина, Варна, Bulgaria
Премиера „АЛАДИН“ Концерт в костюми Музика Алън Менкен, Текст Тим Райс, Хауърд Ашман,Чад Бегуелин Оркестрация Страцимир Павлов
Режисьор Петко Бонев Диригент Страцимир Павлов Хореография Анна Пампулова Сценограф и костюми Ася Стоименова Художествено осветление Валентин Андонов 3D Мапинг Лора Руневска Озвучаване Александър Георгиев Превод Лилия Бонева
В ролите: АЛАДИН – Александър Иванов, Георги Георгиев ЖАСМИН – Валерия Василенко, Кристиана Атанасова ДЖИН – Даниел Добрев, Калоян Николов ДЖАФАР – Боян Тодоров, Тихомир Трифонов СУЛТАН – Боян Стоянов, Красимир Добрев ЯГО – Боян Стоянов, Даниел Добрев КАСИМ – Лев Караван, Нейчо Петров БАБКАК – Калоян Николов, Михаил Вълчев ОМАР – Александър Иванов, Георги Георгиев, Данила Соколов ИЗИР – Елия Тодорова, Натали Николова, Надежда Радкова МАНАЛ -Валерия Василенко, Зои Бошнакова, Кристиана Атанасова РАДЖА – Балена Ланджева, Милена Захариева, Розалия Желязкова ПРИНЦ АБДУЛА – Валентин Василев, Иван Славов РАЗУЛ – Валентин Василев, Иван Славов
Солисти, оркестър и балет на Държавна Опера Варна

Създаден по едноименния хитов анимационен филм на Дисни, спектакълът отвежда зрителите от всички възрасти на вълнуващо пътешествие върху вълшебното килимче на Аладин заедно с принцеса Жасмин и Духа от лампата. Саундтракът към филма е сред най-слушаните в света и е написан от майсторa на мюзикъла Алан Менкен, който получава за него две награди Оскар – за оригинална филмова музика и за песента „A whole new world”. Продукцията на Държавна опера Варна е пищна, колоритна и пленяваща вниманието, дело на режисьора Петко Бонев и диригента Страцимир Павлов с хореографията на Анна Пампулова и красивата сценография и костюми на Ася Стоименова.

Джаз концерт на свещи с Боби Вълчев и Биг Бенд Пловдив
2025-06-20 21:00 | Летен Театър – Варна, Морска градина, Варна, Bulgaria
Подгответе се за едно незабравимо музикално изживяване! След грандиозния успех на миналогодишния концерт със 17000 свещи, които осветиха сцената и сърцата на публиката Боби Вълчев и Биг Бенд Пловдив се отправят на национално турне. Насладете се на джаза по нов начин – под светлината на над 10 000 свещи! Тези концерти не са просто музика, а уникално преживяване за всички сетива.
Боби Вълчев с неговия неповторим глас и виртуозност на пианото, ще ви пренесе в един магичен музикален свят. Неговата музикалност не е просто изпълнение, а истински разказ, който прониква дълбоко в сърцето на всеки. И това не е всичко! Заедно с Биг Бенд Пловдив, ще преживеете джаза по нов начин, чрез интерпретации, които разкриват същността на всяка нота.
Свещите, които ще осветяват сцената, ще добавят допълнителна магия към уникалното преживяване. 10 000 светлинки ще създадат интимна и вълшебна атмосфера, която ще ви потопи в цялото изживяване – от музиката до светлината и емоцията.

РАЧКОВ И ЖЕНИТЕ
2025-06-21 20:30 | Летен Театър – Варна, Морска градина, Варна, Bulgaria
„Рачков и жените“ е наръчник за оцеляване в тежкия сблъсък на мъжкия и женския свят с всички комедийни последици, които следват неизбежно. Един спектакъл за любовта, секса, провалите, победите, абсурдите и надеждата, че рано или късно и най-заблуденият мъж ще намери своята половинка. Или поне някой да му сготви мусака…
Това е спектакъл, който разказва истински истории за отношенията на Димитър Рачков с жените в неговия живот. Разбира се, украсени, преувеличени и със сменени имена на дамите… е не на всички. ?
Очаквайте неудобни въпроси, смешни отговори, неочаквани обрати… И едно нестандартно предложение за брак.
Готови ли сте да се обвържем? Поне за два часа!

Участва: Димитър Рачков
Режисьор: Ивайло Христов
Сценарист: Иван Ангелов

ТОП 10 Български танцов фолклор
2025-06-22 20:30 | Летен Театър – Варна, Морска градина, Варна, Bulgaria
ТОП 10 Български танцов фолклор
ФИНАЛ 2025
22 юни 2025 от 20:30 часа в Летен театър Варна
ТОП 10 Финал 2025 е събитие, което не трябва да пропускате
22 юни 2025 | 20:30 часа | Летен театър Варна
За всички, които обичат България и българските народни танци!
В деня на Българския фолклор ви очаква уникален танцов спектакъл. Но не само! Подгответе се за убийствено напрежение, защото изпълнителите ще се състезават помежду си. Те ще танцуват анонимно, по предварително изптеглен таен жребий. Оценява ги национално и международно жури от 11 експерта в областта на танца и фолклора. Публиката ще избере своя фаворит!
На сцената на Летен театър Варна ще танцуват най-добрите.
10 фолклорни ансамбъла – 1 победител. Кой ще стане №1
Финалистите, представени по азбучен ред:

Танцов състав „Българче“, с. Челопеч
Художествен ръководител Станислав Стойков
Ансамбъл “Еремия”, гр. София
Художествен ръководител Ивайло Георгиев
Фолклорен танцов ансамбъл „Мездра“, гр. Мездра
Художествен ръководител Мирослав Аспарухов
Представителен Фоклорен танцов ансамбъл „Мизия“ гр. Плевен
Главен художествен ръководител Биляна Денева
Хореограф Детелин Петров
Ансамбъл „Настроение“, гр. Стара Загора
Главен художествен ръководител Красимир Димитров
Представителен танцов ансамбъл „Орфей“, гр.Кърджали
Главен художествен ръководител Марияна Ликова
Пом.хореограф Гинка Захариева
Фолклорен танцов театър „Родина“, гр.Варна
Художествен ръководител Даниела Колева
Хореограф Мартин Костов
Фолклорен Ансамбъл „Русчуклийче“ при ОбДЦКИ гр. Русе
Главен художествен ръководител Нели Гарвалова
Помощник хореограф Ангел Иванов
Ансамбъл „София – 6“, гр. София
Главен художествен ръководител Николай Несторов
Ансамбъл „Фолк Палитра“1984 София
Главен художествен ръководител и хореограф Ивайло Димитров

Национален конкурс за фолклорни танцови състави и ансамбли 2025. Изпълнителите танцуват анонимно. Преминали са селекция. Борили са се на полуфинал. И то с ансамбли и състави от цялата страна.
Те ще спрат дъха ви с неповторима хореография, художествено и емоционално присъствие, костюми, музика и повече от перфектно ансамблово изпълнение. В красотата на изпълнението им е вложен много труд и упорство. Подкрепете танцьорите на България!
Елате в Летен театър Варна на 22 юни от 20:30 ч. и дайте своя глас за ансамбъла, който вярвате, че заслужава да е победител!
Вземете билети още сега
Очакват ви много изненади. Ще има ли гост-изпълнители
Следете всички новини, събития и участници в конкурса в сайта ни, Facebook и YouTube.
Организатор на събитието: Фолк-Уърлд ЕООД
top10@top10-folklore.com
+359 899 189 117
––––––––––––––

ПРИСМЕХУЛНИЦИ
2025-06-23 20:30 | Летен Театър – Варна, Морска градина, Варна, Bulgaria
Номинация за „Златен кукерикон“ 2025
ПРИСМЕХУЛНИЦИ
Комедия по Чудомир
Режисьор Невена Митева
Участват: Мария Гинкова, Мария Генова, Красимир Демиров, Георги Георгиев, Димитрина Гинева, Георги Стоянов, Тодор Христов, Татяна Христова, Филип Янев, Димитър Петров, Елисия Дженкинс, Мартин Тодоров
Сценограф Димитър Митев. Хореограф Стефан Станчев
Продуцент: ДТ „Йордан Йовков“
Със специалното участие на Фолклорен Ансамбъл Варна

С Музиката на NINO ROTA
2025-06-24 21:00 | Летен Театър – Варна, Морска градина, Варна, Bulgaria
“С музиката на NINO ROTA”
Мултимедиен концерт
Диригент Бенедето Монтебело
Режисьор Сребрина Соколова
Оркестър на Държавна опера Варна

В програмата ще чуем филмова музика от “Любов и анархия”, “Голямата война”, “Мамини синчета”, “Сладък живот” (“La Dolce Vita”), „Кръстникът“, “Ромео и Жулиета“, „Гепардът“, „Пътят“, „Амаркорд“, „8 ½“ и други.

Под диригентската палка на Бенедето Монтебело, когото публиката познава от концертите “С
музиката на Енио Мориконе” и “С музиката на HOLLYWOOD“, в изпълнение на оркестъра на Държавна опера Варна ще звучат най-известните филмови мелодии, писани за великото и италианско и световно кино от гения Нино Рота. Безсмъртните музикални теми са част от шедьоврите на режисьори като Лукино Висконти, Лина Вертмюлер, Марио Моничели, Федерико Фелини, Франко Дзефирели и Франсис Форд Копола, чийто «Кръстникът 2» окончателно и безапелационно утвърждава международния успех на композитора и му носи заветния Оскар.

Нино Рота, роден Джовани Рота Риналди (на италиански: Giovanni Rota Rinaldi) е известен италиански композитор, автор на музиката към филми на Федерико Фелини, Лукино Висконти, Франко Дзефирели и на първите два филма от „Кръстникът“ на Франсис Форд Копола. Освен филмова музика, неговата дълга творческа кариера включва десет опери, пет балета и други произведения като оркестрова музика. В продължение на последните 30 години от живота си е директор на музикалното училище в Бари, Италия и се занимава с преподавателска дейност. Роден е в семейство на музиканти, което живее в Милано. Още в детството изпъкват заложбите му: неговата първа оратория L’infanzia di San Giovanni Battista е завършена на 11-годишна възраст и изпълнена в Милано и Париж още през 1923 г.; лиричната му комедия в три действия Il Principe Porcaro по Ханс Кристиан Андерсен е композирана, когато е едва на 13 години, и е публикувана през 1926 г. Учи в Миланската консерватория при Джакомо Орефиче. Завършва Римската консерватория през 1929 година, където учи композиране при Илдебрандо Пицети и Алфредо Касела. От 1930 до 1932 година живее в САЩ, след като е подтикнат към тази крачка от Артуро Тосканини. Печели стипендия от Филаделфийския институт „Къртис“, където се обучава на диригентство при Фриц Райнер, а инструктор по композиция му е Розарио Скалеро. Когато се връща в Милано, той пише дисертация на тема ренесансовия композитор Джозефо Зарлино. Рота получава академична степен по литература от Миланския университет, който завършва през 1937 г. Директор е на Лицео Музикале в Бари от 1950 до 1978 година. Музика към филми започва да пише през 1940-те. Получава Оскар през 1975 година за музиката към втория филм „Кръстникът“.

КОНЦЕРТ НА НИКОЛИНА И МАРИЯ ЧАКЪРДЪКОВИ
2025-06-25 21:00 | Летен Театър – Варна, Морска градина, Варна, Bulgaria
НИКОЛИНА И МАРИЯ ЧАКЪРДЪКОВИ​
25 ЮНИ, 21:00 ч.
ЛЕТЕН ТЕАТЪР ВАРНА
Най-обичаните фолклорни изпълнителки Николина и Мария Чакърдъкови ви канят на грандиозен концерт – спектакъл в ЛЕТЕН ТЕАТЪР ВАРНА.
Очаква ви красота от песни, музика, танци, а на сцената ще имате възможността да се насладите на истински спектакъл на световно ниво!
Николина и Мария Чакърдъкови претворяват народната музика по един особен начин. С този концерт – спектакъл те показват колко модерна, качествена, красива и въздействаща е нашата народна песен и как може да има мост между миналото, настоящето и бъдещето.
Организатор: Фондация „НИКОЛИНА ЧАКЪРДЪКОВА“
Билети на сайта kupibileti.bg, на касите на ДКС „Васил Левски“, Летен театър Бургас, ФКЦ, Балгаран, както и в партньорската ни мрежа.

Травиата
2025-06-27 21:00 | Летен Театър – Варна, Морска градина, Варна, Bulgaria
„ТРАВИАТА“ Опера от Джузепе Верди Либрето Франческо Мария Пиаве по романа на Александър Дюма-син “Дамата с камелиите”
Диригент Якопо Сипари ди Пескасероли
Постановка Кузман Попов Режисьор Сребрина Соколова В ролите: ВИОЛЕТА Александрина Михайлова
АЛФРЕД ЖЕРМОН Рейналдо Дроз
ЖОРЖ ЖЕРМОН Свилен Николов
ФЛОРА Милена Захариева
АНИНА Галина Великова ГАСТОН Артьом Арутюнов БАРОН ДЮФОЛ Мартин Киров
МАРКИЗ Д`ОБИНИ Лев Караван
ДОКТОР ГРЕНВИЛ Петър Петров ЖОЗЕФ Пламен Михайлов

С участието на хор и оркестър на Държавна опера Варна Най-емоционалната опера на Верди с най-емоционалния диригент маестро Якопо Сипари ди Пескасероли ще пренесе публиката в Париж, за да съпреживее драматичната любовна история на дамата с камелиите Виолета Валери и нейния любим Алфред Жермон. В техните роли ще се превъплътят блестящите певци Александрина Михайлова и Рейналдо Дроз, и двамата ученици на Райна Кабаиванска и водещи солисти на Варненската опера. Пищната постановка на една от най-популярните опери в света е в режисура на Сребрина Соколова.
„Травиата“ принадлежи към известната трилогия на Верди, включваща също „Риголето“ и „Трубадур“. В хронологичен ред, това е осемнадесетата композиция на Верди и може би тази, която най-ясно предвещава зрелите му години, в които той написва опери като „Дон Карлос“, „Аида“, „Отело“ и „Фалстаф“. Либретото на „Травиата“ е написано по нашумелия роман „Дамата с камелиите“ на Александър Дюма-син. Известно е, че за основа на сюжета на романа послужила личната драма на автора, историята на любовта му към известната куртизанка Мари Дюплеси. Дъщеря на бедни селяни, Мари е изпратена в Париж от родителите си като съвсем млада девойка за да си намери работа. Изключително красива и елегантна, тя станала една от най-привлекателните жени по онова време сред обществото в Париж. Дюма-син се запознава с нея и още при първата среща е пленен от нейния чар. Техният любовен съюз не продължава много дълго, тъй като е разрушен от вмешателството на бащата – известният романист Александър Дюма, автор на прочути романи като „Тримата мускетари“ и „Граф Монте Кристо“. Интересен факт е, че всъщност прототипът на Жорж Жермон е прочутият писател Александър Дюма-баща. А в романа „Дамата с камелиите“ той е представен от автора – синът му – като много по-жесток и много по-малко благороден, отколкото в оперното произведение. Верди възлага на своя постоянен сътрудник Франческо Мария Пиаве (1810-1876) да напише либретото, след като през 1852 вижда в Париж преработения в драма роман на Дюма-син. Съдържанието е изменено и съкратено, а имената спрямо оригинала са променени. Маргарита става Виолета, Арман – Алфред, а заглавието – „Травиата“. Премиерата на „Травиата“ се състои на 6 март 1853 г. във Венеция. Отначало е приета сдържано, оценките са противоречиви. Но съвсем скоро „Травиата“ си спечелва славата на една от най-популярните и поставяни опери в света, което е и до днес. Доказателство за безсмъртието на тази творба са думите, изречени от Александър Дюма-син. След като чува операта на Верди, писателят възкликва: “След петдесет години никой няма да си спомня моята “Дама с камелиите”, но Верди я обезсмърти”.

Глория и Дани Милев Бенд с концерт-спектакъл "Избирам любовта"
2025-06-28 20:30 | Летен Театър – Варна, Морска градина, Варна, Bulgaria
На 28 Юни, под откритото небе на Летния театър във Варна, Глория ще отпразнува своя рожден ден с грандиозен концерт, посветен на най-силната емоция – любовта!
Концерт-спектакълът „Избирам любовта“ на 28 Юни от 20:30ч, в Летен театър – Варна

CHAMBAO LIVE @ ВАРНА
2025-06-29 20:30 | Летен Театър – Варна, Морска градина, Варна, Bulgaria
КЛУБ МАЙМУНАРНИКА ПРЕДСТАВЯ CHAMBAO LIVE @ ВАРНА
29.06 | Летен театър Варна

Испанската фламенко сензация Chambao и неповторимата Ла Мари пристигат във Варна с концерта от европейското си турне Flamenco Chill Tour 2025!
На 29 юни – неделя, Летният театър ще се изпълни с магия, емоция и ново звучене, а публиката ще има възможност да чуе на живо и най-новия им сингъл “Fresca”.

Очаква ни среща с познатата магия на Chambao – фламенко китари, дълбоки бийтове, поезия и глас, който топли. Песни като “Pokito a Poko”, “Ahí Estás Tú” и “Papeles Mojados” отдавна живеят в сърцата на българската публика.

Chambao – една от любимите летни групи на България –са известни със своите вълнуващи живи изпълнения, които остават завинаги в сърцата на публиката. Сега магията на Chambao и Ла Мари ще звучи под открито небе във Варна!
29.06 (неделя), начало: 20:30 ч. – Варна, Летен театър

?️ Билети в продажба в мрежата на bilet.bg
Пригответе се за вечер, в която лятото, музиката и свободният дух ще бъдат едно.

РАЗДЕЛЯМ ДВОЙКИ ПО ДОМОВЕТЕ
2025-06-30 20:30 | Летен Театър – Варна, Морска градина, Варна, Bulgaria
В света на театъра, където комедията и трагедията често вървят ръка за ръка, рядко се появява произведение, което да засегне дълбоките ни чувства, като същевременно ни кара неудържимо да се смеем. Такава е театралната постановка „Разделям двойки по домовете“ – едно умело съчетание от остър ум, сърце и искрящ хумор. Под режисурата на проф. Здравко Митков и с участието на звездния актьорски състав, включващ Михаил Билалов, Юлиян Петров и Гергана Христова, тази постановка се превръща в незабравимо театрално преживяване, което публиката ще помни дълго.
Сюжетът се върти около Ерик (изигран от Михаил Билалов), професионалист в нелеката задача да разделя влюбени двойки по домовете. Неговата рутина обаче е хвърлена в хаос, когато един ден негова „цел“ се оказва бившата му съпруга. Изпълнен с обрати, спектакълът предлага уникално разглеждане на любовта, отношенията и сложността на човешките взаимоотношения.
Музиката от маестро Милен Кукошаров и Кристиян Чернев на виолончело добавя още един слой към емоционалната палитра на представлението. Публиката се впуска в ролеркостер от емоции, от смях през сълзи до задълбочено самоосмисляне на собствените отношения и избори в живота.

Магариите на Хитър Петър и Настрадин Ходжа
2025-07-01 20:30 | Летен Театър – Варна, Морска градина, Варна, Bulgaria
МАГАРИИТЕ НА ХИТЪР ПЕТЪР И НАСТРАДИН ХОДЖА
(Спасители на съвременна България)
Режисьор и драматург: Костадин Бандутов
С участието на: Красимир Демиров, Валери Марков, Любов Николова, Димитър Петров, Георги Георгиев, Димитрина Гинева, Елисия Дженкинс, Георги Стоянов-Геш, Мартин Тодоров, Татяна Христова, Филип Янев
и със специалното участие на Ансамбъл Добруджа
СМЯХ, СЪПРОТИВА И ЛЮБОВ КЪМ БЪЛГАРИЯ. В сърцето на тази нестандартна комедия лежи добре познатият и обичан образ на Хитър Петър – символ на народната мъдрост, находчивост и непримирим дух. В новата си мисия, Петър не се бори с алчни чорбаджии или наивни селяни, а се изправя срещу модерната чума – мафията, вплела се в структурата на обществото. От неговата страна застават не кой да е, а пъстрият ансамбъл от герои от националния фолклор и литература: Настрадин Ходжа, Бай Ганьо, както и новосъздадени персонажи, носещи характерите на съвременни „народни герои“.

Петък вечер
2025-07-02 20:30 | Летен Театър – Варна, Морска градина, Варна, Bulgaria
Има седмици, в които единственият смисъл е очакването на петъчната вечер. Има дни, които минават изцяло в планирането ѝ. Има хора, за които петък вечер има статута на религиозен празник. Но не са малко и онези, които могат да го празнуват само в най-смелите си мечти. Като например татковците.
Четирима млади мъже, на които все по-рядко се удава възможност да се забавляват, ни разказват как може да мине една петъчна вечер, влизайки в различни роли. Показват ни кой е точният ключ и коя е правилната врата, а после демонстрират как петъчният запой може да разбърка пъзела.
Водят ни към един мечтан финал на вечерта, но влизането в тоалетната рязко променя всичко. Разкриват ни точно колко пъти времето за подготовка трябва да надхвърля продължителността на самия купон.
Потапят ни в един фрагментиран свят, издигащ в култ копнежа по свръх изживяването. Защото животът се живее само веднъж.
